open-index/open-wikipedia-markdown huggingface dataset:
देली बेली

***देली बेली*** () २०११ में बनी भारतीय फ़िल्म है जिसे अंग्रेज़ी व हिन्दी दोनों में चित्रित किया गया है।

## पात्र
* इमरान ख़ान (अभिनेता) - ताशी दोरजी ल्हतू।
* वीर दास - अरूप।
* कुणाल रॉय कपूर - नितिन बेरी।
* पूर्णा जगन्नाथन - मेनका।
* शहनाज़ ट्रेज़रीवाला - सोनिया।
* विजय राज़ - सोम्याजुलू।
* परेश गणात्रा - मनीष चंद जैन।
* राजू खेर - जुबिन मेहरा।
* राहुल सिंह - राजीव खन्ना।
* राहुल पेंद्कल्कर - प्रतीक जैन।
* प्रदीप काबरा - ब्रजेश।
* लुशिन दुबे - सोनिया की माँ।
* आमिर खान - डिस्को फाइटर (अतिथि भूमिका में)।

## सन्दर्भ

## बाहरी कड़ियाँ
* 
* 

श्रेणी:भारतीय फ़िल्में
श्रेणी:आमिर खान प्रोडक्सन्स
श्रेणी:2011 में बनी हिन्दी फ़िल्म
इसराइल व्यापार मेलों और कन्वेंशन सेंटर

thumb|230px|right
thumb|250px|left|
thumb|250px|left|

**Tel Aviv Convention Center** - इसराइल व्यापार मेलों और कन्वेंशन सेंटर (Israel Trade Fairs & Convention Center) Rokach बोलवर्ड में उत्तरी तेल अवीव, इसराइल, तेल अवीव विश्वविद्यालय के रेलवे स्टेशन के निकट में स्थित है। 1932 में स्थापित, 2 मिलियन आगंतुकों और के बीच में 45 से 60 प्रमुख घटनाओं सालाना मेजबान. यह 10 विभिन्न हॉल और शोरूम और एक बड़े आउटडोर जगह है।

## बाहरी कड़ियाँ

*  Tel Aviv Convention Center

श्रेणी:इज़राइल की अर्थव्यवस्था
गरम मसाला

**गरम मसाला** भारत में मसालों के विशेष और पारम्परिक मिश्रण को कहा जाता है। क्योंकि ज़ायका क्षेत्र के अनुसार बदलता रहता है, इसीलिए पंजाबी गरम मसाले, कश्मीरी गरम मसाले, केरलाई गरम मसाले आदि नामों से मसाले बनते हैं। इनमें क्षेत्र को निवासियों के स्वाद व पसंद के अनुसार घटकों में परिवर्तन होता रहता है। इलायची, काली मिर्च, जीरा, दालचीनी व लौंग सभी मसालों में शामिल होतो हैं। बाकी घटक क्षेत्रवार या पसंद के अनुसार मिलाए जाते हैं, जैसे, पंजाबी गरम मसाले में धनिया, तेजपत्ता, सोंठ भी मिलाए जाते हैं। इसी प्रकार कश्मीरी गरम मसाले में घटकों की संख्या अधिक होती है जिससे व्यंजन में खुशबू आती है और ज़ायके में अंतर होता है। यहाँ चारों किस्म के मसालों का तुलनात्मक चार्ट दिया जा रहा है -

घटकों की मात्राएँ इस बात पर निर्भर करेंगी कि हमें कितनी मात्रा में मसाला चाहिए। आमतौर पर २०० या २५० ग्राम की कुल मात्र के आधार पर घटकों की मात्रा निर्धारित की जाती है।

## सन्दर्भ

श्रेणी:मसाले

श्रेणी:बंगाली खाना
श्रेणी:बांग्लादेशी खाना
श्रेणी:भारतीय खाना
श्रेणी:नेपाली खाना
श्रेणी:भारतीय मसाले
श्रेणी:पाकिस्तानी मसाले
श्रेणी:भारतीय कैरिबियाई खाना
शकील बदायूँनी

**शकील बदायूनी** (उर्दू: **شکیل بدایونی**) (जन्म : 03 अगस्त 1916 - निधन: 20 अप्रैल 1970) का जन्म स्थान उत्तर प्रदेश का शहर बदायूँ है। यह एक उर्दू के शायर और साहित्यकार थे। लैकिन इन्होंने बालीवुड में गीत रचनाकार के रूप में नाम कमाया।

## कृतियाँ
आपने 1955 में फिल्म "रुख़साना" के लिये गाने लिखे थे। 
विविध 
## पुरस्कार
* 1961 में फिल्म चौदहवीं का चाँद में गीत चौदहवीं का चाँद के लिए सर्वश्रेष्ठ गीतकार का फिल्मफेयर पुरस्कार
* 1962 में फिल्म घराना में गीत हुस्नवाले तेरा जवां नहीं के लिए सर्वश्रेष्ठ गीतकार का फिल्मफेयर पुरस्कार
* १९६३ फिल्म का गीत गहरे जले के लिए फिल्मफेयर में सर्वश्रेष्ठ गीतकार का पुरस्कार बीसे सालाद में

## संपादन

## अनुवाद
## निवेदन

श्रेणी:फ़िल्मी गीतकार
श्रेणी:उर्दू शायर
श्रेणी:फ़िल्मफ़ेयर पुरस्कार विजेता
श्रेणी:1916 में जन्मे लोग
श्रेणी:१९७० में निधन
श्रेणी:बदायूँ के लोग
ड्रैकन्कुलस रुगणता

**ड्रैकन्कुलस रुगणता** (Dracunculiasis या /drəˌkʌŋkjəˈlaɪ.əsɪs/), को 'गिनिया कृमि रोग' भी कहते हैं। 

## बाहरी कड़ियाँ
* Nicholas D. Kristof from the New York Times follows a young Sudanese boy with a Guinea Worm parasite infection who is quarantined for treatment as part of the Carter programme
* Tropical Medicine Central Resource: "Guinea Worm Infection (Dracunculiasis)"
* World Health Organization on Dracunculiasis

श्रेणी:जलजनित रोग
लियाओ राजवंश

thumb|230px|सन् ११११ ईसवी में लियाओ राजवंश का क्षेत्र (गुलाबी रंग में)
**लियाओ राजवंश** (चीनी: 遼朝, लियाओ चाओ; ख़ितानी: मोस जैलुत; अंग्रेजी: Liao Dynasty) जिसे **ख़ितानी साम्राज्य** ( 契丹國, चिदान गुओ, Khitan Empire) भी कहा जाता है पूर्वी एशिया का एक साम्राज्य था जो मंगोलिया, कज़ाख़स्तान के कुछ भागों, रूस के सुदूर पूर्वी भागों और उत्तरी चीन पर विस्तृत था। इसकी स्थापना चीन में तंग राजवंश के पतन के दौरान ख़ितानी लोगों के महान ख़ान अबाओजी ने की थी। यह साम्राज्य ९०७ ईसवी से ११२५ ईसवी तक चला।

सन् ११२५ ई में जुरचेन लोगों के जिन राजवंश (१११५–१२३४) ने लियाओ राजवंश का नाश कर दिया। फिर भी इसके कुछ लोग बचकर निकल गए और येलु दाशी नामक नेता के नेतृत्व में उन्होंने कारा-ख़ितान ख़ानत की नीव रखी। यह ख़ानत ११२५ ईसवी से १२२० ईसवी तक चली और इसका प्रभाव मध्य एशिया से ईरान तक फैला हुआ था। १२२० ईसवी में चंगेज़ ख़ान की मंगोल फ़ौज ने इसे ध्वस्त कर दिया।

## इन्हें भी देखें
* ख़ितानी लोग
* कारा-ख़ितान ख़ानत
* जिन राजवंश (१११५–१२३४)
* तंग राजवंश

## सन्दर्भ


श्रेणी:चीन के राजवंश
श्रेणी:चीन का इतिहास
श्रेणी:मध्य एशिया का इतिहास
श्रेणी:मंचूरिया का इतिहास
श्रेणी:मंचूरिया
हो॰ वे॰ शेषाद्री

thumb|right|150px|हो०वे० शेषाद्री का चित्र

**होन्गासान्द्रा वेण्कटरमइया शेषाद्री** (अंग्रेजी: Hongasandra Venkataramaiah Sheshadri, कन्नड: ಹೊ. ವೆ. ಶೇಷಾದ್ರಿ, जन्म: 1926 - मृत्यु: 2005) एक भारतीय लेखक व समाजसेवी थे। उनका जन्म बंगलौर में हुआ था। बंगलौर विश्वविद्यालय से रसायन शास्त्र में स्नातकोत्तर उपाधि लेने के बाद वे राष्ट्रीय स्वयंसेवक संघ के सिद्धान्तों से प्रभावित हुए और अपना पूरा जीवन संघ की विचारधारा के संवर्धन हेतु समर्पित कर दिया।

## जीवनी
शेषाद्री जी ने सन् 1946 में वतौर एक प्रचारक के संघ का कार्य कर्नाटक से प्रारम्भ किया। संघ कार्य विस्तार में महत्वपूर्ण भूमिका निभाते हुए वे सन् 1987 में इसके सरकार्यवाह बने। उन्हें उनकी कृति तोरबेरालू पर कर्नाटक राज्य साहित्य अकादमी से सन् 1982 में सम्मानित किया गया। उन्होंने 'विक्रम', 'उत्थान', 'आर्गनाइजर' व पाञ्चजन्य सरीखे पत्र-पत्रिकाओं में लेख भी लिखे। उन्होंने सीताराम गोयल व के॰आर॰ मलकानी जैसे दिग्गज लेखकों की आलोचना करके उन्हें 'आर्गनाइजर' सरीखे पत्रों से बाहर का रास्ता दिखा दिया। सीताराम गोयल ने उनकी पुस्तक "The Tragic Story of Partition" की सराहना की। बाद में पूर्व प्रधानमन्त्री श्री अटल बिहारी वाजपेयी ने भी उनके इस कार्य की प्रशंसा की। शेषाद्री जी संघ के वरिष्ठतम और अत्यधिक सम्मानित नेताओं में थे जिन्होंने हजारों स्वयंसेवकों को प्रेरित किया। देश और देशवासियों की सेवा करते हुए उन्होंने सन् 2005 में अन्तिम साँस ली। उनकी अन्त्येष्ठि में भारी संख्या में लोग सम्मिलित हुए।

## ग्रन्थ सूची

* युगावतार (शिवाजी पर),
* अम्म बगिलू तेगे (निबन्ध),
* चिन्तन गंगा,
* The Tragic Story of Partition
* भुगीलू (आपातकाल पर).
* तारबेरालू
* A Bunch of thoughts
* RSS : A vision in action

## सन्दर्भ

## बाहरी कड़ियाँ
* Obituary
* Sheshadri
* Tribute
* Biography of Golwalkar by Sheshadri

श्रेणी:राष्ट्रीय स्वयंसेवक संघ
श्रेणी:1926 में जन्मे लोग
श्रेणी:2005 में निधन
श्रेणी:संघ परिवार के नेता
इप्सस का युद्ध

**इप्सस का युद्ध** 'राजाओ का युद्ध' कहलाता है जो सिकंदर के मरने के बाद उसके उत्तराधिकारियों में 301 ई. पू. में हुआ था। सिकंदर के कोई संतान न थी इसलिए उसका विशाल साम्राज्य बाबुल में उसके मरते ही उसके सेनापतियों में बँट गया और उनमें जब तक बराबर युद्ध चलता रहा जब तक अंतिगोनस का नाश नहीं हो गया। इसी बीच सीरिया के सेल्यूकस ने भारत के चंद्रगुप्त से हारकर संधि में उससे अपने चार प्रांतों के बदले 500 हाथी पाए थे। उन्हीं हाथियों का इस युद्ध में उसने उपयोग किया। अंतिगोनस के बेटे देमेत्रियस ने जब थेसाली में कसांदर को जा घेरा तब कसांदर ने अपनी प्रतिभा का एक अद्भुत चमत्कार दिखाया। अपने पास बहुत थोड़ी संख्या में सेना रख उसने अपने मित्र राजा लेसीमाख़स को लघु एशिया पर हमला करने को भेजा और सेल्यूकस को बाबुल की ओर से अंतिगोनस पर पीछे से हमला करने के लिए संवाद भेजा। उसकी चाल चल गई। देमेत्रियस को ग्रीस छोड़ पिता की मदद को दौड़ना पड़ा और पिता पुत्र की सेनाएँ लेसीमीख़स और सेल्यूकस की सेनाओं से फ्रीगिया में इप्सस के मैदान में गुथ गईं। अंतिगोनस के पास 70 हजार पैदल, 10 हजार घुड़सवार और 75 हाथी थे। उधर सेल्यूकस के पास 64 हजार पैदल, 10 हजार 5 सौ घुड़सवार और 480 हाथी थे। इस युद्ध में हाथियों ने जीत का पासा पलट दिया वरना देमेत्रियस का हमला शत्रुओं की सँभाल का न था। पहली और आखिरी बार पश्चिमी एशिया की लड़ाई में हाथियों का इस्तेमाल इतना लाभकर सिद्ध हुआ। परिणाम यह हुआ कि साम्राज्य टुकड़ों में बँट गया और पूर्व का भाग सेल्यूकस के हाथ आया। ग्रीक साम्राज्य का केंद्रीकरण न हो सका। उस केंद्रीकरण का स्वप्न देखनेवाला अंतिगोनस इप्सस के युद्ध में ही मारा गया।

## इन्हें भी देखें
* इस्सस का युद्ध

श्रेणी:विश्वप्रसिद्ध युद्ध
७ खून माफ़

***७ खून माफ़*** (या *सात खून माफ़*) २०११ में बनी हिन्दी फ़िल्म है जिसका निर्देशन विशाल भरद्वाज द्वारा किया गया है। फ़िल्म में प्रियंका चोपड़ा मुख्य भूमिका में है।

## पात्र
* प्रियंका चोपड़ा - सुज़ाना एन्ना-मरी जोहानेस (साहेब/सुज़ी/सुल्तानाएन्ना/सुनैना)
* नील नितिन मुकेश - मेजर एडविन रोड्रिक्स
* जॉन अब्राहम - जमशेद सिंह राठोड
* इरफ़ान ख़ान - वासिउल्लाह खान (मुसाफिर)
* अलेक्जैंडर दयान्चेंको - निकोलाई व्रोंसकी
* अन्नू कपूर - इन्स्पेक्टर कीमत लाल
* नसीरुद्दीन शाह - डॉ॰ मोधुसुधों तरफदार (मोधू दादा)
* विवान शाह - अरुण कुमार
* उषा उथुप - मैगी आंटी
* हरीश खन्ना - ग़ालिब खान
* कोंकणा सेन शर्मा - नंदिनी, अरुण की पत्नी (अतिथि भूमिका)
* रस्किन बॉण्ड - फादर (अतिथि भूमिका)

## सन्दर्भ

## बाहरी कड़ियाँ
* 
* 

श्रेणी:भारतीय फ़िल्में
श्रेणी:2011 में बनी हिन्दी फ़िल्म
ध्रुवीय कक्षा

thumb|200px|ध्रुवीय कक्षा
एक **ध्रुवीय कक्षा** (polar orbit), वह कक्षा है जिसमें एक कृत्रिम उपग्रह किसी पिंड की प्रत्येक परिक्रमा पर एक पूरे चक्कर में उसके दोनों ध्रुवों के ऊपर या लगभग ऊपर से गुजरता है | इस कारण भूमध्यरेखा से इसका झुकाव ९० डिग्री (या इससे बहुत करीब) होता है | सामान्यतः यह पिंड पृथ्वी जैसा या संभवतः सूर्य के जैसा होता है | ध्रुवीय भू-समकालिक कक्षा (geosynchronous orbit) के विशेष मामले को छोड़कर, ध्रुवीय कक्षा में उपग्रह अपने प्रत्येक चक्कर में भूमध्यरेखा के ऊपर एक भिन्न देशांतर पर से गुजरता है | 

ध्रुवीय कक्षाओं का उपयोग अक्सर पृथ्वी के मानचित्रण, पृथ्वी प्रेक्षण और टोही उपग्रहों के साथ ही साथ कुछ मौसम उपग्रहों के लिए भी लिए किया जाता है | इरिडियम उपग्रह समूह भी दूरसंचार सेवाएं उपलब्ध कराने के लिए एक ध्रुवीय कक्षा का उपयोग करता है | इस कक्षा के लिए नुकसान यह है कि पृथ्वी की सतह पर कोई एक स्थान ऐसा नहीं है जहां से इस ध्रुवीय कक्षा के उपग्रह से लगातार संपर्क किया जा सकता हो | 

निकट-ध्रुवीय कक्षा उपग्रहों के लिए एक सूर्य-समकालिक कक्षा का चयन करना महज सामान्य बात है: जिसका अर्थ है कि एक के बाद एक कक्षीय गुजारें के दिन पर एक ही स्थानीय समय होता है | वायुमंडलीय तापमान के सुदूर संवेदन जैसे अनुप्रयोगों के लिए यह विशेष रूप से महत्वपूर्ण हो सकता है | परिक्रमा करते हुए उपग्रह द्वारा स्थानीय समय के साथ सामंजस्य आवश्यक है जिसमें समय के साथ परिवर्तन हो सकता है | किसी दिए गए गुजारें पर एक ही स्थानीय समय रखने के लिए, कक्षा के लिए यह वांछनीय है कि वह जितनी संभव हो छोटी से छोटी हो, कहने का तात्पर्य है जितनी संभव हो सके निम्न हो | हालांकि, कुछ सौ किलोमीटर की बहुत निम्न कक्षाओं में तेजी से वायुमंडल से अवरोध के कारण क्षय होगा | प्रयोग में लाइ जाने वाली सामान्य उंचाई लगभग १००० कि॰मी॰ है, यह लगभग १०० मिनटों की एक कक्षीय अवधि निर्मित करती है |सूर्य के तरफ की आधी कक्षा में तो केवल 50 मिनट लगते हैं, इस दौरान दिन के स्थानीय समय में बहुत भिन्नता नहीं होती है | 

जैसे जैसे पृथ्वी वर्ष के दौरान सूर्य के चारों ओर घूमती जाती है वैसे वैसे सूर्य-समकालिक कक्षा बनाए रखने के लिए, उपग्रह की कक्षा को ठीक उसी समान दर पर अयन करना चाहिए | सीधे ध्रुवों के ऊपर से गुजरने वाले उपग्रहों के लिए, यह नहीं होगा | लेकिन पृथ्वी के भूमध्यरेखीय उभार के कारण, एक मामूली कोण पर झुकी कक्षा बलाघूर्ण के अधीन अयनांश का कारण बनती है, यह पता चला है कि ध्रुव से लगभग ८ डिग्री का एक कोण एक १०० मिनट की कक्षा में वांछित अयनांश निर्मित करता है |

## References

श्रेणी:अंतरिक्ष
युआन राजवंश

[thumb|230px|सन् १२९४ ईसवी में युआन साम्राज्य का नक़्शा (हरे रंग में) - [कोरिया का इलाक़ा एक स्वशासित लेकिन अधीन राज्य था]]
**युआन राजवंश** (चीनी: 元朝, युआन चाओ; मंगोल: दाई ओन उल्स; अंग्रेजी: Yuan Dynasty) सन् १२७१ ईसवी से सन् १३६८ ईसवी तक चलने वाला एक राजवंश था जिसके साम्राज्य में आधुनिक चीन का लगभग पूरा हिस्सा, सारे मंगोलिया का भूक्षेत्र और कुछ आसपास के इलाक़े शामिल थे। इसकी स्थापना मंगोल नेता कुबलई ख़ान ने की थी, जो चंगेज़ ख़ान का पोता भी था। इस साम्राज्य को मंगोल साम्राज्य का एक विभाग और चीन का एक राजवंश दोनों समझा जाता है। युआन राजवंश के ज़माने में पूरा चीन पर एक विदेशी जाति ने लम्बे अरसे तक राज किया। चीनी इतिहास के नज़रिए से युआन राजवंश सोंग राजवंश के पतन के बाद और मिंग राजवंश के उभरने से पहले आया। चीन का सम्राट होने के साथ-साथ कुबलई ख़ान ने स्वयं को पूर्ण मंगोल साम्राज्य का ख़ागान (सबसे बड़ा ख़ान शासक) भी घोषित कर दिया था। ख़ागान होने से सारे अन्य मंगोल ख़ानतों, यानि कि चग़ताई ख़ानत, इलख़ानत और सुनहरा उर्दू, पर वह अपना अधिपत्य जतला रहा था, लेकिन उसे अपना सरताज केवल इलख़ानी साम्राज्य ने ही माना और वे भी वास्तव में स्वतन्त्र रूप से ही शासन करते रहे। बाद के युआन सम्राटों को तीनों ने अपना सम्राट क़बूल तो किया लेकिन अपने-अपने इलाक़ों पर वह बिना किसी हस्तक्षेप के अलग विकसित होते रहे।

## इन्हें भी देखें
* कुबलई ख़ान
* ख़ागान
* सोंग राजवंश
* मिंग राजवंश
* चीन के राजवंश

## सन्दर्भ


श्रेणी:चीन के राजवंश
श्रेणी:चीन का इतिहास
श्रेणी:चीन
श्रेणी:मंगोल इतिहास
लक्ष्मणगढ़

**लक्ष्मणगढ़** (Laxmangarh) या **लच्छमनगढ़** (Lachhmangarh) भारत के राजस्थान राज्य के सीकर ज़िले में स्थित एक नगर है। यह इसी नाम की तहसील का मुख्यालय भी है। लक्ष्मणगढ़ सीकर जिले के सबसे बड़े शहरों और तहसीलों में से एक है।

## विवरण
लक्ष्मणगढ़ राष्ट्रीय राजमार्ग 52 पर सीकर से 30 किमी की दूरी पर स्थित है।

## इतिहास
सीकर के राव राजा लक्ष्मण सिंह ने 1805 ई. में बेड़ नामक पहाड़ी पर लक्ष्मणगढ़ दुर्ग का निर्माण करवाया था और उन्होंने 1864 ई. में इसके चारों ओर वर्तमान लक्ष्मणगढ़ शहर की स्थापना की थी।

## अर्थव्यवस्था
लच्छमनगढ़ के निवासी मूलरूप से कृषि पर निर्भर है, शेष यहाँ कपड़ा, स्वर्ण, शिक्षा,स्वास्थ्य आदि क्षेत्रो में कार्यरत है। यहाँ का मुख्य बाजार घंटाघर एवं चोपड़ बाजार है।

## परिवहन
क़स्बानुमा लक्ष्मणगढ़ शहर सीकर ज़िला मुख्यालय से लगभग 24 किमी दूरी पर स्थित है। जयपुर, दिल्ली, अजमेर, कोटा और बीकानेर से यह सड़क मार्ग से सीधे जुड़ा हुआ है। जयपुर यहां से क़रीब 160 किलोमीटर (एनएच 52 के माध्यम से 145.2 किमी) है, जबकि राजधानी दिल्ली क़रीब (261.8 किमी एनएच 334 बी के माध्यम से) (283.8 किमी एनएच 9 के माध्यम से) की दूरी पर स्थित है। राष्ट्रीय राजमार्ग 52 मार्ग पर स्थित लक्ष्मणगढ़ मीटर गेज रेल लाइन से जुड़ा हुआ था, लेकिन वर्तमान में ब्रोडगज का कार्य चालु है, जो की अब पूरा हो गया है।
यहां पर रेल परिवहन की सुविधा भी ह जो जयपुर,  चुरू और बीकानेर को जोड़ती है।

## पर्यटन
लक्ष्मणगढ़ का किला, चार चौक हवेली, राधिका मुरली मनोहर मंदिर, चेतराम संगनीरिया हवेली, राठी परिवार हवेली, श्योनारायण कयल हवेली,  डाकनियों का मंदिर, कृष्ण वाटिका और श्रद्वानाथ जी का आश्रम दर्शनीय आकर्षण हैं।

### हवेलियाँ
शेखावाटी के राजपूत किलों एवं हवेलियों में बनी सुंदर फ्रेस्को पेंटिंग्स दुनिया भर में प्रसिद्ध हैं। इसी के चलते शेखावाटी अंचल को राजस्थान के ओपन आर्ट गैलरी की संज्ञा दी जाती है। 1830 से 1930 के दौरान व्यापारियों ने अपनी सफलता और समृद्धि को प्रमाणित करने के उद्देश्य से सुंदर एवं आकर्षक चित्रों से युक्त हवेलियों का निर्माण कराया। इनमें चार चौक हवेली, चेतराम संगनीरिया हवेली, राठी परिवार हवेली, श्योनारायण कयल हवेली, श्रद्धा नाथ जी का आश्रम आदि प्रमुख हैं। हवेलियों के रंग शानों-शौकत के प्रतीक बने। समय गुजरा तो परंपरा बन गए और अब तो विरासत का रूप धारण कर चुके हैं। कलाकारों की कल्पना जितना उड़ान भर सकती थी, वह सब इन हवेलियों की दीवारों पर आज देखने को मिलता है तहसील मुख्यालय से करीब 45 किलोमीटर दूर गांव गनेड़ी में गिनोड़ियो की हवेली,अशोक स्तम्भ,नागा छतरी, महात्मा ज्योतिबा फुले सर्किल आदि प्रमुख है।

## होटल एवं गेस्ट हाऊस
चांदनी होटल, गणपति होटल, अशीष होटल।

## धर्म और समारोह
सभी प्रमुख हिंदू और मुस्लिम त्योहारों को मनाते हैं। प्रमुख हिंदू त्यौहारों में से कुछ हैं : होली, दीपावली, मकर संक्रांति, रक्षाबंधन, सावन, तीज और गौगा, सहकर्मी, गणगौर आदि। यहाँ पर होली पर विशेष रूप से गींदड़ नृत्य का आयोजन होता है जो देश विदेश में बहुत प्रसिद्ध है।

## भौगोलिक स्थिति

## इन्हें भी देखें
* लक्ष्मणगढ़ दुर्ग
* सीकर ज़िला
* सालासर

## सन्दर्भ

श्रेणी:राजस्थान के शहर
श्रेणी:सीकर ज़िला
श्रेणी:सीकर ज़िले के नगर
रिलायंस इंटरटेनमेंट

**रिलायंस इंटरटेनमेंट** (पहले **रिलायंस बिग इंटरटेनमेंट** के नाम से जाने जाती थी) रिलायंस अनिल धीरूभाई अंबानी समूह की सह कंपनी है जो उसके मिडिया और मनोरंजन व्यवसाय को संभालती है।

इसका मुख्य व्यवसाय फ़िल्में, संगीत, खेल, वीडियो गेम, इन्टरनेट व मोबाइल प्रवेशद्वार और और नए उभरते डिजिटल प्लेटफोर्म वितरण को बढ़ावा देना है जिसमें डिजिटल सिनेमा, डीटीएच और मोबाइल टीवी शामिल है।

## सह कंपनियां
* रिलायंस ब्रोडकास्टिंग नेटवर्क लिमिटेड
:* बिग ९२.७ एफ़एम - रेडियो विभाग
:* बिग सीबीएस - मनोरंजन चैनल विभाग
:* बिग लाइव - समारोह विभाग
:* बिग स्ट्रीट - बाहरी विज्ञापन विभाग
:* बिग डिजिटल - डिजिटल सामग्री विभाग
:* बिग प्रोडक्शंस - टीवी निर्माण विभाग
:* बिग ब्रोडकास्टिंग - टीवी प्रसारण विभाग
* रिलायंस मीडियावर्क्स लिमिटेड
:* बिग एनडी स्टूडियोज़
:* बिग सिनर्जी - वास्तविक टीवी प्रोग्राम
:* रिलायंस मिडियावर्क्स (पूर्व लोरी डिजिटल)
:* बिग सिनेमाज़ - मल्टीप्लेक्स शृंखला

## बाहरी कड़ियाँ
* रिलायंस एडीए ग्रुप कंपनियां
* रिलायंस बिग इंटरटेनमेंट
* रिलायंस इंटरटेनमेंट स्टूडियोज़
हैनकॉक

***हैनकॉक*** () २००८ में बनी हास्य एक्शन सुपरहीरो फ़िल्म है जिसका निर्देशन पिटर बर्ग ने किया है व विल स्मिथ, जेसन बेटमैन और चार्लीज़ थेरॉन मुख्य भूमिका में है।

## पात्र
* विल स्मिथ - जॉन हैनकॉक।
* चार्लीज़ थेरॉन - मेरी एम्ब्रे।
* जेसन बेटमैन - रे एम्ब्रे।
* एडी मारसन - केनेथ "रेड" पार्कर।

## बाहरी कड़ियाँ
* 
* 

श्रेणी:अमेरिकी फ़िल्में
श्रेणी:सुपरहीरो फ़िल्म
मार्वल कॉमिक्स

**मार्वेल वर्ल्डवाइड, इंक** () या साधारणतः **मार्वल कॉमिक्स** एक अमरीकी कंपनी है जो कॉमिक्स पुस्तकें प्रकाशित करती है। २००९ में द वाल्ट डिज़्नी कंपनी ने मार्वल इंटरटेनमेंट को खरीद लिया जो मार्वल वर्ल्डवाइड की मातृ कंपनी है।

मार्वेल की शुरुआत १९३९ में टाइमली पब्लिकेशंस के नाम से हुई और १९५० में यह एटलस कॉमिक्स बन गई। मार्वल के आधुनिक युग की शुरुआत १९६१ में हुई और आगे चलकर इसने *फैंटास्टिक फोर* बनाया व स्टेन ली, जैक किर्बी और स्टीव डीटको द्वारा बनाए गए अन्य सुपर हीरो के शीर्षकों वाले कॉमिक्स जारी किए।

मार्वल में स्पाइडर-मैन, द एक्स मैन, आयरन मैन, द हल्क, थॉर, कैप्टन अमेरिका, वूल्वरिन (कॉमिक्स), ब्लैक पैंथर, ह्यूमन टॉर्च,ऐंट-मैन, डॉक्टर स्ट्रेंज, वास्प, डेडपूल, हॉकआई, ब्लैक विडो, स्टार-लॉर्ड,डेयरडेविल, 
कैप्टन मार्वेल और पनिशर जैसे सुपर हीरो और सुपरहीरो टीम जैसे- अवेंजर्स , एक्स-मैन, फैंटास्टिक फोर और गार्जियन्स ऑफ गेलेक्सी व डॉक्टर डूम, ग्रीन गोब्लिन, मैगनेटो, गेलेक्ट्स, थानोस, अल्ट्रॉन, डॉक्टर ऑक्टोपस, लोकी, वेनॉम, एपॉकेलिप्स, किंगपिन और रेड स्कल जैसे खलनायक शामिल है। इसके अधिकतर पात्र एक काल्पनिक विश्व मार्वल यूनिवर्स में वास्तविक शहरों जैसे न्यूयॉर्क, लॉस ऐन्जेलिस और शिकागो में स्थित है।

## इतिहास

पल्प मैगज़ीन के पब्लिशर मार्टिन गुडमैन ने 1939 में एक कॉमिक्स कंपनी टाइमली पब्लिकेशन बनाई जिसे बाद में मार्वल कॉमिक्स के नाम से जाना गया। गुडमैन ने वेस्टर्न पल्प 1933 में शुरू किया और यह कॉमिक बुक का नया माध्यम बना। गुडमैन ने अपना ऑफिस 330 वेस्ट 42वीं स्ट्रीट न्यू यॉर्क सिटी में स्थापित किया।

## इन्हें भी देखें
* मार्वल सिनेमेटिक यूनिवर्स

## सन्दर्भ

## बाहरी कड़ियाँ

श्रेणी:कॉमिक्स
श्रेणी:मार्वेल काॅमिक्स
मॉनमाउथ

**मॉनमाथ** (, ) दक्षिण-पूर्वी वेल्स में स्थित एक परंपरागत काउंटी नगर है। यह इंग्लैंड की सीमा से 2 मील (3.2 किमी) दूर मोंनो व वेया नामक नदियों के संगम पर स्थित है। यह नगर कार्डिफ से 36 मील (58 किमी) उत्तर-पूर्व में तथा लंदन से 127 मील (204 किमी) पश्चिम में स्थित है। यह मॉनमाउथशायर स्थानीय प्राधिकरण तथा मॉनमाथ संसदीय निर्वाचन क्षेत्र के अंतर्गत आता है। 2001 की जनगणना के अनुसार इसकी जनसंख्या 8,877 थी।

## इतिहास व स्थापना
शहर एक छोटे रोमन किले ब्लेस्टियम का स्थल था। इसकी स्थापना नॉर्मन लोगों के द्वारा सन 1067 में निर्मित एक किले के निर्माण के पश्चात की गयी थी। इसका मध्ययुगीन पत्थर के द्वारों वाला पुल आज पूरे ग्रेट ब्रिटेन में शेष बचा अपनी तरह का एकमात्र पुल है। यह किला बाद में लैंकास्टर शाही घराने के अधीन आ गया और 1387 में राजा हेनरी पंचम का जन्मस्थान बना। सन् 1536 में यह मॉनमाथशायर का काउंटी नगर बन गया।

वाइ घाटी के मध्य स्थित मॉनमाथ का विकास उत्तरोत्तर में एक पर्यटन केन्द्र तथा एक प्रमुख व्यापार बाज़ार नगर के रूप में हुआ। मॉनमाथ आज खरीदारी और सेवा का प्रमुख केंद्र है, तथा इसके आसपास के ग्रामीण इलाकों के लिए शैक्षिक और सांस्कृतिक गतिविधियों का प्रमुख केन्द्र है। यह नगर ए40 सड़क के माध्यम से न्यूपोर्ट में एम4 मोटरवे से व रॉस-वेया में एम50 से जुड़ा हुआ है।

## सन्दर्भ

## बाहरी कड़ियाँ

* मॉनमाथ वेबसाइट
* मॉनमाथ नगर परिषद
* मॉनमाथ नगर पथप्रदर्शिका

श्रेणी:मॉनमाउथ
वेल्श भाषा

**वेल्श** ब्रिटोनिक उपसमूह की एक सेल्टिक भाषा है जो वेल्श लोगों की मूल निवासी है। वेल्श मूल रूप से वेल्स में, इंग्लैंड में कुछ लोगों द्वारा और वाई व्लादफ़ा (चुबुत प्रांत, अर्जेंटीना में वेल्श कॉलोनी) में बोली जाती है।

यह कनाडा और संयुक्त राज्य अमेरिका में वेल्श आप्रवासियों के वंशजों द्वारा अपने घरों में (विशेषकर नोवा स्कोटिया में) कम संख्या में बोली जाती है। ऐतिहासिक रूप से, इसे अंग्रेजी में "ब्रिटिश", "कैम्ब्रियन", "कैम्ब्रिक" और "साइम्रिक" के नाम से भी जाना जाता है।

वेल्श भाषा (वेल्स) माप 2011 ने वेल्स में वेल्श भाषा को आधिकारिक दर्जा दिया। वेल्श और अंग्रेजी वेल्श संसद, सेनेड की वैधानिक आधिकारिक भाषाएं हैं,  यूनाइटेड किंगडम के किसी भी हिस्से में वेल्श एकमात्र वैधानिक आधिकारिक भाषा है, अंग्रेजी केवल वास्तविक आधिकारिक भाषा है।

2021 की जनगणना के अनुसार, वेल्स की तीन या उससे अधिक उम्र की वेल्श-भाषी आबादी 538,300 (17.8%) थी और वेल्स की लगभग तीन-चौथाई आबादी ने कहा कि उनके पास कोई वेल्श भाषा कौशल नहीं है। अन्य अनुमान बताते हैं कि मार्च 2024 में वेल्स में तीन या उससे अधिक उम्र के 862,700 लोग (28.0%) वेल्श बोल सकते थे। सभी वेल्श बोलने वालों में से लगभग आधे खुद को धाराप्रवाह मानते हैं, जबकि 20 प्रतिशत उचित मात्रा में बोलने में सक्षम हैं। 56 प्रतिशत वेल्श भाषी यह भाषा प्रतिदिन बोलते हैं, और 19 प्रतिशत यह भाषा साप्ताहिक बोलते हैं। 1951 के बाद से साल दर साल, वेल्स में वेल्श बोलने वालों की संख्या में वृद्धि हुई है, हालांकि 1991 और 2001 की यूके जनगणना के अनुसार रिपोर्ट की गई संख्या के अलावा वेल्स की आबादी के भीतर उन बोलने वालों का प्रतिशत हर दशक में कम हुआ है।

वेल्श सरकार की योजना 2050 तक वेल्श-भाषा बोलने वालों की संख्या को दस लाख तक बढ़ाने की है। 1980 के बाद से, वेल्श-माध्यम स्कूलों में जाने वाले बच्चों की संख्या में वृद्धि हुई है, जबकि वेल्श द्विभाषी और दोहरे-माध्यम स्कूलों में जाने वाले बच्चों की संख्या में कमी आई है। यूनेस्को द्वारा वेल्श को सबसे कम लुप्तप्राय सेल्टिक भाषा माना जाता है।

## संदर्भ

श्रेणी:यूनाइटेड किंगडम की भाषाएँ
श्रेणी:वेल्स
श्रेणी:ब्रिटोनिक भाषाएँ
देवेन्द्र सत्यार्थी

**देवेन्द्र सत्यार्थी** (28 मई 1908 - १२ फरवरी, २००३) हिंदी, उर्दू और पंजाबी भाषाओं के विद्वान तथा साहित्यकार थे। उनका मूल नाम देवेन्द्र बत्ता था। श्री सत्यार्थी लोकगीत अध्ययन के प्रणेताओं मे से रहे हैं। उन्होंने देश के कोने-कोने की यात्रा कर वहां के लोकजीवन, गीतों और परंपराओं को आत्मसात किया और उन्हें पुस्तकों और वार्ताओं में संग्रहीत कर दिया जिसके लिये वे 'लोकयात्री' के रूप में जाने जाते हैं।

देवेन्द्र सत्यार्थी ने लोकगीतों का संग्रह करने हेतु देश के विभिन्न क्षेत्रें की यात्रायें की थीं तथा इन स्थानों के संस्मरणों को भावात्मक शैली में उन्होंने लिखा है। "क्या गोरी क्या साँवली" तथा "रेखाएँ बोल उठीं" सत्यार्थी के संस्मरणों के अपने ढंग के संग्रह हैं।

श्री सत्यार्थी का जन्म 28 मई 1908 को पटियाला के कई सौ साल पुराने भदौड़ ग्राम (जिला संगरूर) में जन्म। 1977 में भारत सरकार द्वारा पद्मश्री से सम्मानित। 

## कृतियाँ
हिन्दी में लोकयान 'धरती गाती है' का प्रकाशन हुआ 1948 में। 'बेला फूले आधी रात'-1949, 'बाजत आवे ढोल'-1950, 'चित्रों में लोटियां'-1951 में प्रकाशित हुईं।

हिन्दी में आपके संग्रह हैं : 'चट्टान से पूछ लो' (1949), 'चाय का रंग' (1949), 'नए धान से पहले' (1950), 'सड़क नहीं बंदूक' (1950)। उपन्यासों में 'रथ के पहिए' (1950), 'कठपुतली, (1951), 'दूध गाछ' (1954), 'ब्रह्‌मपुत्र' (1955), 'कथा कहो, उर्वशी' (1956) और 'तेरी कसम सतलुज' (1989) प्रमुख हैं। 

आत्मकथात्मक लेखन हिन्दी में : 'चांद-सूरज के वीरन' (1954), 'नीलयक्षिणी' (1986) और 'सफरनामा पाकिस्तान' (1989) हैं।

**निबंध व रेखाचित्र** : 'हिन्दीः एक युग, एक प्रतीक' (1949),' रेखाएं बोल उठीं (1949), 'क्या गोरी क्या सांवरी' (1950), 'कला के हस्ताक्षर' (1955) विविध महत्वपूर्ण ग्रंथों का संपादन भी आपने किया। 

## बाहरी कड़ियाँ

श्रेणी:हिन्दी साहित्यकार
सुनहरा उर्दू

thumb|230px|सन् १३०० ईसवी में सुनहरा उर्दू साम्राज्य (हरे रंग में)
**सुनहरा उर्दू** या **सुनहरा झुण्ड** (मंगोल: Зүчийн улс, ज़ुची-इन उल्स; अंग्रेज़ी: Golden Horde) एक मंगोल ख़ानत थी जो १३वीं सदी में मंगोल साम्राज्य के पश्चिमोत्तरी क्षेत्र में शुरू हुई थी और जिसे इतिहासकार मंगोल साम्राज्य का हिस्सा मानते हैं। इसे **किपचक ख़ानत** और **[[जोची ख़ान|जोची]] का उलुस** भी कहा जाता था। यह ख़ानत १२४० के दशक में स्थापित हुई और सन् १५०२ तक चली। यह अपने बाद के काल में तुर्की प्रभाव में आकर एक तुर्की-मंगोल साम्राज्य बन चला था। इस साम्राज्य की नीव जोची ख़ान के पुत्र (और चंगेज़ ख़ान के पोते) बातु ख़ान ने रखी थी। अपने चरम पर इस ख़ानत में पूर्वी यूरोप का अधिकतर भाग और पूर्व में साइबेरिया में काफ़ी दूर तक का इलाक़ा शामिल था। दक्षिण में यह कृष्ण सागर के तट और कॉकस क्षेत्र तक विस्तृत थी। इसकी दक्षिण सीमाएँ इलख़ानी साम्राज्य नाम की एक अन्य मंगोल ख़ानत से लगती थीं।

बातु ख़ान के बाद यह ख़ानत सौ साल तक पनपती रही। १३१२ से १३४१ तक राज करने वाले उज़बेग ख़ान ने इस्लाम में धर्म परिवर्तन कर लिया। १३५९ में ख़ानत में अंदरूनी लड़ाईयां भड़क उठी लेकिन १३८१ में तोख़्तामिश ने फिर से इसे संगठित किया। १३९६ में तैमूर के हमले के बाद यह छोटी तातार ख़ानतों में खंडित हो गई। १४३३ तक इसका नाम सिर्फ़ 'महान उर्दू' बन गया और इसके क्षेत्र में बहुत सी तुर्की-भाषी ख़ानतें उभर आई। उत्तर में अधीन मुस्कोवी (रूसी) राज्य ने इन दरारों का फ़ायदा उठाकर अपने आप को १४८० में एक युद्ध के बाद आज़ाद करा लिया। सुनहरे उर्दू का बचा-कुचा अंश १५०२ में ख़त्म हो गया।

## नाम की उत्पत्ति
इस साम्राज्य का नाम 'सुनहरा' क्यों पड़ा इसपर इतिहासकारों में मतभेद है लेकिन 'पीला' रंग पुरानी तुर्की और मंगोल भाषाओँ में 'केन्द्रीय' के लिए भी एक शब्द होता था। यश भी संभव है कि 'सुनहरा' शब्द इस ख़ानत की धनवान स्थिति को देखते हुए लगाया गया हो। 'उर्दू' शब्द मंगोल भाषा में 'महल', 'खेमे' या 'मुख्यालय' के लिए एक शब्द हुआ करता था। तुर्की भाषाओँ में इस से मिलता-जुलता 'ओर्ता' शब्द था जिसका मतलब 'तरफ़', 'विभाग' या 'दिशा' होता था। कहा जाता है कि बातु ख़ान का तम्बू सुनहरे रंग का होता था इसलिए यह भी संभव है कि ख़ानत का नाम उसी से पड़ा हो।

## इन्हें भी देखें
* जोची ख़ान
* बातु ख़ान
* ख़ानत
* मंगोल साम्राज्य

## सन्दर्भ


श्रेणी:मध्य एशिया
श्रेणी:मध्य एशिया का इतिहास
श्रेणी:यूरोप का इतिहास
श्रेणी:रूस का इतिहास
श्रेणी:मंगोल इतिहास
यंग एडल्ट

***यंग एडल्ट*** () २०११ में बनी अमरीकी हास्य फ़िल्म है जिसका निर्देशन जेसन रिटमैन द्वारा किया गया है। फ़िल्म में चार्लीज़ थेरॉन मुख्य भूमिका में है।

## पात्र
* चार्लीज़ थेरॉन - मेविस गैरी।
* पैटन ओसवाल्ट - मैट फ्रीहॉफ।
* पैट्रिक विल्सन - बड़ी स्लेड।
* एलिज़ाबेथ रिसर - बेथ स्लेड।
* कोल्टे वुल्फे - सैंड्रा फ्रीहॉफ।
* हेटें पार्क - विकी रोबेक।

## सन्दर्भ

## बाहरी कड़ियाँ
* 
*
रेड प्लैनेट

***रेड प्लैनेट*** () २००० में बनी अमरीकी काल्पनिक विज्ञान पर आधारित फ़िल्म है जिसका निर्देशन एंथोनी होफमैन द्वारा किया गया है और इसमें वाल किल्मर, कैरी-एन्नी मॉस, टॉम साइज़मोर मुख्य भूमिका में है। इसे १० नवम्बर २००० को रिलीज़ किया गया था।

## पात्र
* वाल किल्मर - रोबी गैलाघर।
* कैरी-एन्नी मॉस - कमांडर केट बोमेन।
* टॉम साइज़मोर - डॉ॰ क्वीन बर्चेनल।
* बेंजामिन ब्रैट - लेफ्टेनंट टेड सैन्टान।
* सिमोन बेकर - चिप पेटेंगिल।
* टेरेंस स्टैम्प - डॉ॰ बड चैतिलास
* नील रॉस - स्पेस सूट (आवाज़)

## बाहरी कड़ियाँ
कैरी-एन्नी मॉस

**कैरी-एन्नी मॉस** (, जन्म २१ अगस्त १९६७) एक कनेडियाई अभिनेत्री है जो *द मेट्रिक्स* तिकड़ी में अपने ट्रिनिटी के पात्र के लिए जानी जाती है। उन्होंने *मेमेंटो*, *चोकोलेट*, *फ़ीडो* और *अन्थिन्केबल* में भी भूमिकाएं निभाई है।

## बाहरी कड़ियाँ

श्रेणी:अभिनेत्री
श्रेणी:1967 में जन्मे लोग
श्रेणी:जीवित लोग
कियानू रीव्स

**कियानू चार्ल्स रीव्स** (, जन्म २ सितंबर १९६४) एक कनेडियाई अभिनेता है। वह *बिल एंड टेड'स एक्सिलंट एडवेंचर्स*, *स्पीड*, *पॉइंट ब्रेक* और काल्पनिक विज्ञान पर आधारित फ़िल्म शृंखला *द मेट्रिक्स* में भूमिका अदा करने के लिए लोकप्रिय है। इन्होंने हाल ही में आई मूवी श्रृंखला जॉन वीक में भी मुख्य किरदार की भूमिका निभाई है

## बाहरी कड़ियाँ

श्रेणी:अभिनेता
श्रेणी:1964 में जन्मे लोग
श्रेणी:जीवित लोग
लॉरेंस फिशबर्न

**लॉरेंस जॉन फिशबर्न III** (, जन्म ३० जुलाई १९६१) एक अमरीकी फ़िल्म व रंगमंच अभिनेता, लेखक, निर्देशक व निर्माता है। वे *द मेट्रिक्स* में मॉर्फियस की भूमिका के लिए जाने जाते हैं। अन्य भूमिकाओं में *पी-वी'ज़ प्लेहाउस* में काउबॉय कर्टिस और टीना टर्नर की जीवनी पर बनी *वाट्स लव गॉट टू डू विथ ईट* में इके टर्नर शामिल है। वह पहले अफ़्रीकी अमरीकी अभिनेता है जिन्होंने ऑलिवर पार्कर की १९९५ में बनी शेक्सपियर के नाटक पर आधारित फ़िल्म में ऑथेलो की भूमिका साकरी है।

फिश्बर्न ने "एक नाटक में सर्वश्रेष्ठ अभिनेता" का टोनी पुरस्कार *टू ट्रेन्स रनिंग* में अपनी भूमिका के लिए जीता है व ड्रामा सिरीज़ गेस्ट ऐक्टर का एमी पुरस्कार *ट्रिबेका* में अपनी भूमिका के लिए जीता है।

## बाहरी कड़ियाँ
* अधिकृत वेबसाइट
* 

श्रेणी:अभिनेता
श्रेणी:निर्देशक
श्रेणी:निर्माता
तोशिबा

**तोशिबा कार्पोरेशन** (, ) एक जापानी मल्टीनैशनल कंपनी है जिसका मुख्यालय टोक्यो, जापान में स्थित है। यह कंपनी डेस्कटॉप, सर्वर, लैपटॉप, नेटबुक, पेरिफेरल्स, डिजिटल सामग्री, इलेक्ट्रोनिक सामग्री और हिस्से, सामाजिक इन्फ्रास्ट्रक्चर, घरेलुfghhh सामान, टेलिविज़न के निर्माण में अग्रणीय कंपनियों में से एक है।

२०१० में तोशिबा विश्व की पांचवी सबसे बड़ी कंप्यूटर निर्माता कंपनियों में से एक बन गई (हैवलेट-पैकर्ड, डेल, एसर व लेनोवो के पीछे)। उसी वर्ष यह सेमीकंडक्टरों के उत्पादन में विश्व की चौथी सबसे बड़ी कंपनी बन गई (इंटेल कार्पोरेशन, सैमसंग इलेक्ट्रोनिक्स व टेक्सास इंस्ट्रुमेंट्स के पीछे)।

## सन्दर्भ

## बाहरी कड़ियाँ
* तोशिबा वर्ल्डवाइड पोर्टल
* तोशिबा मल्टीमीडिया
* तोशिबा मेडिकल सिस्टम्स
प्रेम मन्दिर

**प्रेम मंदिर** भारत में उत्तर प्रदेश राज्य के मथुरा जिले के समीप वृंदावन में स्थित है। इसका निर्माण जगद्गुरु कृपालु महाराज द्वारा भगवान कृष्ण और राधा के मन्दिर के रूप में करवाया गया है। प्रेम मन्दिर का लोकार्पण १७ फरवरी को किया गया था। इस मन्दिर के निर्माण में ११ वर्ष का समय और लगभग १०० करोड़ रुपए की धन राशि लगी है। इसमें इटैलियन करारा संगमरमर का प्रयोग किया गया है और इसे राजस्थान और उत्तरप्रदेश के एक हजार शिल्पकारों ने तैयार किया है। इस मन्दिर का शिलान्यास १४ जनवरी २००१ को कृपालुजी महाराज द्वारा किया गया था। ग्यारह वर्ष के बाद तैयार हुआ यह भव्य प्रेम मन्दिर सफेद इटालियन करारा संगमरमर से तराशा गया है। मन्दिर दिल्ली – आगरा – कोलकाता के राष्ट्रीय राजमार्ग 1 पर छटीकरा से लगभग ३ किलोमीटर दूर वृंदावन की ओर भक्तिवेदान्त स्वामी मार्ग पर स्थित है। यह मन्दिर प्राचीन भारतीय शिल्पकला के पुनर्जागरण का एक नमूना है।

## इतिहास
thumb|left|200px|प्रेम मन्दिर का मुख्य प्रवेश द्वार
सम्पूर्ण मन्दिर ५४ एकड़ में बना है तथा इसकी ऊँचाई १२५ फुट, लम्बाई १२२ फुट तथा चौड़ाई ११५ फुट है। इसमें फव्वारे, राधा-कृष्ण की मनोहर झाँकियाँ, श्री गोवर्धन लीला, कालिया नाग दमन लीला, झूलन लीला की झाँकियाँ उद्यानों के बीच सजायी गयी है। यह मन्दिर वास्तुकला के माध्यम से दिव्य प्रेम को साकार करता है। सभी वर्ण, जाति, देश के लोगों के लिये खुले मन्दिर के लिए द्वार सभी दिशाओं में खुलते है। मुख्य प्रवेश द्वारों पर आठ मयूरों के नक्काशीदार तोरण हैं तथा पूरे मन्दिर की बाहरी दीवारों पर राधा-कृष्ण की लीलाओं को शिल्पांकित किया गया है। इसी प्रकार मन्दिर की भीतरी दीवारों पर राधाकृष्ण और कृपालुजी महाराज की विविध झाँकियों का भी अंकन हुआ है। मन्दिर में कुल 94 स्तम्भ हैं जो राधा-कृष्ण की विभिन्न लीलाओं से सजाये गये हैं। अधिकांश स्तम्भों पर गोपियों की मूर्तियाँ अंकित हैं, जो सजीव जान पड़ती है। मन्दिर के गर्भगृह के बाहर और अन्दर प्राचीन भारतीय वास्तुशिल्प की उत्कृष्ट पच्चीकारी और नक्काशी की गयी है तथा संगमरमर की शिलाओं पर राधा गोविन्द गीत सरल भाषा में लिखे गये हैं। मंदिर परिसर में गोवर्धन पर्वत की सजीव झाँकी बनायी गयी है। 
## प्रेम मंदिर वृंदावन समय
प्रेम मंदिर उद्घाटन समय 5.30 बजे है और समापन समय 8.30 बजे है। नीचे की मेज के अनुसार मंदिर के अंदर विभिन्न आरती का प्रदर्शन किया जाता है। आरती के समय मंदिर में बड़ी संख्या में भक्त इकट्ठे होते हैं। मंदिर के अंदर प्रवेश करने के लिए कोई प्रवेश शुल्क नहीं है और प्रवेश सभी के लिए पूरी तरह से नि: शुल्क है। पूरे मंदिर को कवर करने के लिए कम से कम बीस मिनट की आवश्यकता है 

Prem Mandir is open 7 days a week (everyday) during the following hours:

8:30 am to 12:00 noon

4:30 pm to 8:30 pm

##### Morning Darshan

##### Evening Darshan

##### Musical and Digital Fountain

## सन्दर्भ

## बाहरी कड़ियाँ
* प्रेम मंदिर के बारे में सब जाने
* बाँके बिहारी मन्दिर, वृंदावन का आधिकारिक जालस्थल
* जगद्गुरु कृपालु परिषद् 
* विकिमैपिया पर देखें - बाँके बिहारी जी मन्दिर
## इन्हें भी देखें
* कृपालु महाराज
श्रेणी:वृंदावन
श्रेणी:उत्तर प्रदेश में हिन्दू मंदिर
श्रेणी:कृष्ण राधा मंदिर
बातु ख़ान

thumb|right|222px
**बातु ख़ान** (मंगोल: Бат Хаан, बात ख़ान; अंग्रेजी: Batu Khan;; जन्म: १२०७ ई अनुमानित; देहांत: १२५५ ई) एक मंगोल शासक था और सुनहरा उर्दू नामक साम्राज्य का संस्थापक था जो मंगोल साम्राज्य के अधीन एक ख़ानत थी। बातु ख़ान जोची ख़ान का पुत्र और मंगोल साम्राज्य के संस्थापक चंगेज़ ख़ान का पोता था। 'बातु' या 'बात' शब्द का अर्थ मंगोल भाषा में 'कड़ा' या 'दृढ़' होता है। उसके द्वारा शुरू किये गए साम्राज्य का रूस, पूर्वी यूरोप और कॉकस के बड़े भाग पर लम्बे अरसे तक राज रहा। चंगेज़ ख़ान के पुत्रों कि मृत्य के बाद बातु ख़ान ही उस साम्राज्य का सबसे आदरणीय राजकुंवर बना और उसे 'आग़ा' (अर्थ: बड़े भाईसाहब) के नाम से जाना जाता था।

## इन्हें भी देखें
* सुनहरा उर्दू
* चंगेज़ ख़ान
* जोची ख़ान
* मंगोल साम्राज्य

## सन्दर्भ


श्रेणी:मध्य एशिया का इतिहास
श्रेणी:यूरोप का इतिहास
श्रेणी:रूस का इतिहास
श्रेणी:मंगोल इतिहास की हस्तियाँ
श्रेणी:मंगोल इतिहास
कर अपवंचन

**कर अपवंचन** (tax evasion) या **कर चोरी** (tax theft) व्यक्तियों, कम्पनियों और अन्य संस्थाओं द्वारा गैर-कानूनी रूप से कर न देने को कहते हैं। अक्सर ऐसा करने के लिए यह कर-दाता अपनी वास्तविक आर्थिक स्थिति को छुपाते हैं और वास्तविक्ता से अधिक बुरे हालात दिखाते हैं, जैसे कि व्यापार में वास्तविक्ता से अधिक घाटा, कम आय या कम लाभ। यह कर बचाव से बिलकुल अलग है, क्योंकि कर बचाव में कम कर देनें के कानूनी तरीके प्रयोग करे जाते हैं।

## इन्हें भी देखें
* कर
* कर बचाव

## सन्दर्भ

*
श्रेणी:अनौपचारिक अर्थव्यवस्था
मॉनमाउथ किला

250px|thumb|right|मॉनमाउथ किले के अवशेष
**मॉनमाउथ किला** () एक किला है जो मॉनमाउथ में स्तिथ काउंटी गाँव मॉनमाउथशायर में है और और वेल्स के दक्षिण पूर्व में है। यह पहले श्रेणी की ईमारत है और एक ऐतिहासिक धरोहर भी।

मॉनमाउथ किला मॉनमाउथ के बीचोंबीच मॉननाऊ नदी के निकट स्थित एक पहाड़ी पर है और दुकानों व मुख्य रास्तों व चौराहे के पीछे है। किसी ज़माने में एक महत्वपूर्ण सीमावर्ती किला व इंगलैंड के हेनरी ५ का जन्म स्थान रहा यह किला अंग्रेज़ी गृह युद्ध तक खड़ा रहा जब यह क्षतिग्रस्त हो गया और तिन बार हस्तांतरण के पश्च्यात इसे तोड़ दिया गया ताकि इसकी पुनः किलेबंदी ना की जा सके। १६४७ में आधे गिरने के बाद इस जगह को ग्रेट कासल हाउस द्वारा पुनः उपयोग व निर्माण किया गया जो रॉयल मॉनमाउथशायर रॉयल इंजीनियर्स का मुख्यालय व संग्रहालय बन गया।

## शुरूआती नॉर्मन सीमावर्ती किला
thumb|right|मॉनमाउथशायर का नक्शा
नॉर्मन विजय के तुरंत बाद विलियम द कॉन्करर ने अपने तिन भरोसेमंद व्यक्तियों, ह्यूग डी'अवरान्चेस, रोजर डी मोंटगोमेरी और विलियम फिट्जओसबर्न, को चेस्टर, श्रीउस्बरी और हेरेफोर्ड का मुखिया बना दिया। यह सल्तनतें रक्षकों व सेनानियों को सहायता प्रदान करती थी और वेल्स पर नॉर्मन हमले के लिए आधार प्रदान करती थी। अगली चार शताब्दियों तक नॉर्मन लॉर्डों ने डी और सवर्ण के बिच कई छोटी छोटी मार्चर लॉर्डशिप स्थापित कर दी। सैन्य साहसियों ने वेल्स पर नॉर्मन्डी व अन्य स्थानों से चढाई की, वेल्स के एक हिस्से को लुटा, व इस किले को बेहतर बना कर अपने समर्थकों को भूमि प्रदान की।

विलियम फिट्जओसबर्न ने मॉनमाउथ किले की स्थापना १०६६ से १०६९ के बिच की व अपने चेपस्टोव स्थित अन्य किलों की भाँती इसे बनवाया। यह ऊंचाई पर स्थित होने के कारण मॉननाऊ व वेई नदी पर ध्यान रखने में सक्षम था। यह मुख्यतः मिटटी और लकड़ी से बनी गोलाकार इमारत थी जिसे डोमसडे पुस्तक में शामिल किया गया था। शुरुआत में मॉनमाउथ वेल्श मार्चेस में एक आम सीमावर्ती किला था जिसका मुखिया मार्चर लोर्ड था व अपने आसपास के ग्रोसमोंट किला, स्केनफर्थ किला, वाईट किला व ऐबर्गावेनी किले की तरह हैसियत रखता था। इस लकड़ी के किले में ११५० से पहले पत्थर का काम किया गया। इसका टावर चेपस्टोव किले के सामान है जो फिट्जओसबर्न के लिए वेई नदी के अंत में सुदूर दक्षिण में बनी थी।

## विस्तार व आगे उपयोग
कुछ छोटे समय तक सिमोन डी मोंटफोर्ट, लिसेस्टर के छठे अर्ल, के अधीन रहने के बाद मॉनमाउथ किला एडमंड क्राउचबैक, लैंकस्टर के अर्ल व हेनरी ३ के बेटे के हाथों में १२६७ में चला गया। उन्होंने इस किले को पुनः निर्मित किया व हॉल को बना कर इसे इस स्थान के मुख्य आवास के रूप में तब्दील कर दिया। इसे ग्रोसमोंट के हेनरी, लैंकेस्टर के पहले ड्यूक, ने और सुधारा। उनके समय में ऊँचे टावर के ऊपरी भाग में बड़ी खिड़कियाँ लगाईं गई व नई छत भी शामिल की गई। जैसे जैसे किले के पास शहर बसना शुरू हुआ वैसे वैसे किले के बचाव के लिए शहर के इर्द-गिर्द दीवार व पुल का निर्माण १३वि शताब्दी के अंत में किया गया।

## सन्दर्भ

## बाहरी कड़ियाँ
* मॉनमाउथ किला
* मॉनमाउथ किला
* मॉनमाउथ किला संग्रहालय की अधिकृत वेबसाइट

श्रेणी:मॉनमाउथ
बृहस्पति का वायुमंडल

thumb|300px|बृहस्पति पर सन् २००० में बादल प्रतिमान.

**[[बृहस्पति]] का वायुमंडल** सौरमंडल में सबसे बड़ा ग्रहीय वायुमंडल है। एक मोटे सौर अनुपात में यह मुख्य रूप से आणविक हाइड्रोजन और हीलियम से बना है; अन्य रासायनिक यौगिकों की केवल छोटी मात्रा मौजूद हैं, जिसमें मीथेन, अमोनिया, हाइड्रोजन सल्फाइड और जल शामिल हैं। हालांकि, ऐसा माना जाता है कि पानी वायुमंडल की गहराई में मौजूद है, इसके सीधे मापन की संभावना बहुत कम है। बृहस्पति के वायुमंडल में ऑक्सीजन, नाइट्रोजन, सल्फर और अक्रिय गैस की प्रचुरता लगभग तीन कारक के सौर मूल्यों से अधिक है

बृहस्पति के वायुमंडल में एक स्पष्ट न्यूनतम सीमा का अभाव है और ग्रह के अंदरूनी तरल पदार्थ में धीरे-धीरे परिवर्तन होता है।  निम्नतम से लेकर उच्चत्तर, वायुमंडलीय परतें क्रमशः क्षोभ मंडल, समताप मंडल, तापमंडल और बहिर्मंडल हैं। प्रत्येक परत की विशेषता तापमान ढलान है।  निम्नतम परत यानि क्षोभ मंडल, बादलों और कुंहरों की एक जटिल प्रणाली है, जो अमोनिया, अमोनियम हाइड्रोसल्फाइड और पानी की परतों से बना है।  बृहस्पति के सतह पर दिखाई देने वाले अमोनिया के ऊपरी बादल भूमध्यरेखा के समानांतर एक दर्जन क्षेत्रीय धारीयों में एकीकृत हुए है और यह शक्तिशाली आंचलिक वायुमंडलीय प्रवाहों (वायु) से घिरे हुए है। रंग में एकांतर धारियाँ: गहरी धारीयों को पट्टियां कहा जाता है, जबकि हल्की धारीयों को क्षेत्र कहा जाता है। क्षेत्र, जो पट्टियों से ठन्डे होते है, उमड़ने के अनुरूप होते है, जबकि पट्टियाँ उतरती हवा की निशानी है | क्षेत्रों के हल्के रंग का परिणाम अमोनिया बर्फ से माना जाता है, जबकि पट्टियाँ स्वयं को गहरे से गहरा रंग किससे देती है यह निश्चितता के साथ नहीं ज्ञात हुआ है। धारीदार संरचना और प्रवाहों की उत्पत्तियों की अच्छी समझ नहीं हैं, हालांकि दो मॉडल मौजूद हैं : उथला मॉडल मानता है कि वे सतही घटना है जो एक स्थिर आंतरिक भाग ढंकती है, गहरे मॉडल में, धारियाँ और प्रवाहें बृहस्पति के आणविक हाइड्रोजन के आवरण में गहरी परिसंचरण की महज सतही अभिव्यक्तियां है, जो अनेकों लठ्ठों में एकत्रित हुए है। 

बृहस्पति वायुमंडल, एक विस्तृत श्रृंखला की सक्रिय घटना सहित धारी अस्थिरता, भेंवर (चक्रवात और प्रतिचक्रवात) तूफान और बिजली प्रदर्शित करता है।  भेंवर बड़े लाल, सफेद या भूरे रंग के धब्बों (अंडो) के रूप में खुद को प्रकट करते हैं। सबसे बड़े दो लाल धब्बे ग्रेट रेड स्पॉट (GRS) और ओवल बीए हैं।  ये दोनों और ​​अन्य अधिकतर बड़े धब्बे प्रतिचक्रवातीय है। छोटे चक्रवात सफेद हो जाते हैं। भेंवर गहराई के साथ अपेक्षाकृत उथले संरचनाओं के माने जाते है, कई सौ किलोमीटर से अधिक नहीं। दक्षिणी गोलार्द्ध में स्थित GRS, सौरमंडल में सबसे बड़ा ज्ञात भंवर है। यह कई पृथ्वीयों को निगल गया है और कम से कम तीन सौ सालों के लिए अस्तित्व में हो सकता है। GRS के दक्षिण में स्थित ओवल बीए, GRS की एक तिहाई आकार का एक लाल धब्बा है जो सन् २००० में तीन सफेद अंडो के विलय से बना था। 

बृहस्पति पर शक्तिशाली तूफान है और यह वायुमंडल में नम संवहन का एक परिणाम हैं जो पानी के वाष्पीकरण और संघनन से जुड़ा हुआ है। वे हवा के मजबूत उर्ध्व गति के स्थल रहे हैं, जो उज्ज्वल और घने बादलों की रचना का नेतृत्व करते है। तूफ़ान मुख्यतः पट्टी क्षेत्रों में बनते है। बृहस्पति पर बिजली की गरज, पृथ्वी पर की तुलना में अधिक शक्तिशाली हैं। हालांकि, बिजली की गतिविधि का औसत स्तर पृथ्वी पर की तुलना में कम होता है। 

## सन्दर्भ

श्रेणी:अंतरिक्ष
श्रेणी:बृहस्पति ग्रह
युलीसेस

**यूलिसिस** (Ulysses) एक रोबोटिक अंतरिक्ष यान है जिसे नासा और यूरोपीय अंतरिक्ष एजेंसी (इसा) के एक संयुक्त उद्यम के रूप में सूर्य का अध्ययन करने के लिए डिजाइन किया गया था। अंतरिक्ष यान को नजदीकी सौर दूरी के लिए अपनी लंबी और अप्रत्यक्ष प्रक्षेपवक्र की वजह से मूलतः ओडीसियस (Odysseus) नामित किया गया था। यह यूलिसिस नाम, जो ओडीसियस का लेटिन अनुवाद है, इसा के अनुरोध पर दिया गया था। मूल रूप से इसे अंतरिक्ष शटल चैलेंजर पर सवार होकर मई १९८६ में प्रक्षेपण के लिए निर्धारित किया गया था। चैलेंजर को खोने के कारण, डिस्कवरी (मिशन STS-41) पर सवारी हेतू, यूलिसिस का प्रक्षेपण ६ अक्टूबर १९९० तक विलंबित हो गया | इस अंतरिक्ष यान का मिशन सभी अक्षांशों पर सूर्य का अध्ययन करने के लिए था। इसके लिए एक बड़े कक्षीय तल स्थानांतरण की आवश्यकता होती है | शटल की वेग परिवर्तन सीमाओं के कारण, तल स्थानांतरण के लिए वेग परिवर्तन की आवश्यकता को इंजिन जलाने के बजाय, बृहस्पति के साथ एक मुठभेड़ का उपयोग करके पूरा किया गया | एक बृहस्पति मुठभेड़ की जरूरत का अर्थ है, यूलिसिस सौर बैटरियों द्वारा संचालित नहीं हो सकता था, बजाय इसे एक रेडियो आइसोटोप थर्मोइलेक्ट्रिक जनरेटर (RTG) द्वारा संचालित किया गया था।

श्रेणी:अंतरिक्ष यान
लारा क्रॉफ्ट: टॉम्ब रेडर

***लारा क्रॉफ्ट: टॉम्ब रेडर*** () २००१ में बनी रोमांचक फ़िल्म है जो *[[टॉम्ब रेडर]]* गेम पर आधारित है। इसका अगला भाग *[[लारा क्रॉफ्ट टॉम्ब रेडर: द क्रेडल ऑफ़ लाइफ़]]* २००३ में रिलीज़ किया गया था। सायमन वेस्ट द्वारा निर्देशित और लारा क्रॉफ्ट के रूप में एंजेलिना जोली द्वारा अभिनीत इस फिल्म (चलचित्र) को १५ जून २००१ में अमेरिका के सिनेमा घरो में रिलीज़ किया गया था। फिल्म एक व्यावसायिक सफलता थी। १६ जून २०१० तक इस फिल्म ने दुनिया भर में सबसे ज्यादा कमाने वाली वीडियो गेम से रूपांतरित फिल्म का ख़िताब रखा। फिर यह ख़िताब प्रिंस ऑफ़ परसिया: सेंड्स ऑफ़ टाइम ने छीन लिया। फिल्म को नकारात्मक आलोचकों का सामना करना पड़ा पर जोली के अभिनय की तारीफ की गयी। 

## पात्र
* एंजेलिना जोली - लारा क्रॉफ्ट।
* जोन वोइट - लोर्ड रिचर्ड क्रॉफ्ट।
* इयान ग्लेन - मैनफ्रेड पॉवेल।
* नोआह टेलर - ब्राइस।
* डैनियल क्रैग - एलेक्स वेस्ट।
* रिचर्ड जॉनसन - एक जनटलमैन
* क्रिस बैरी - हिलेरी।
* जूलियन रहिंद-टूट - मिस्टर पिम्स

## बाहरी कड़ियाँ
द मेट्रिक्स: पाथ ऑफ़ नियो

***द मेट्रिक्स: पाथ ऑफ़ नियो*** () द मेट्रिक्स शृंखला पर आधारित तीसरा वीडियो गेम है जिसे शाइनी इंटरटेनमेंट द्वारा विक्सित किया गया है। खिलाड़ी नियो के नज़रिए से खेलता है व फ़िल्म से जुड़े कई दृश्यों में हिस्सा लेता है। इसे ४ अक्टूबर २००५ को उत्तरी अमेरिका में रिलीज़ किया गया था।

## सन्दर्भ

श्रेणी:वीडियो गेम
प्रकाशक

**प्रकाशक** प्रकाशन प्रक्रिया का वह सशक्त अंग है जिसके द्वारा साहित्य या सूचना को जनता के समक्ष प्रस्तुत किया जाता है। कुछ समर्थ लेखक स्वयं ही अपनी पुस्तकों के प्रकाशक भी होते हैं।

श्रेणी:प्रकाशन
मातृभूमि (फ़िल्म)

***मातृभूमि*** २००३ में बनी भारतीय फ़िल्म है जिसका निर्देशन मनीष झा द्वारा किया गया है। फ़िल्म महिला शिशु हत्या व घटती महिलाओं की संख्या के मुद्दे पर प्रकाश डालती है। फ़िल्म कुछ असली घटनाओं, जैसे महिलाओं की गिरती संख्या व भारत के कुछ भागों में पत्नी खरीदने की प्रथा को उजागर करती है। इसमें एक ऐसे भविष्य के भारतीय गाँव को दर्शाया गया है जिसमें केवल पुरुष ही है क्योंकि वर्षों से चली महिला शिशु हत्या के चलते अब गाँव में एक भी लड़की या महिला ज़िंदा नहीं है।

फ़िल्म को बेहद सराहा गया है और २००३ में कई फ़िल्म समारोहों में प्रदर्शित किया गया जिनमे २००३ वेनिस फ़िल्म समारोह शामिल है जहां इसे आलोचक सप्ताह में दिखाया गया औरर बाद में फिपेसकी पुरस्कार से सम्मानित किया गया।

## कथानक
फ़िल्म की शुरुआत बिहार के एक पिछड़े गाँव में होती है जहां जन्मी लड़की शिशु को उसके पिता सार्वजनिक समारोह में दूध में डुबो कर मार देते है इस उम्मीद में की उनकी अगली संतान लड़का होगी। कई साल बाद २०५० में इस प्रथा के चलते गाँव में केवल पुरुष ही बच गए है। महिलाओं की अनुपस्थिति के चलते अब परेशान पुरुष अश्लील फ़िल्में, लड़कियों की पोशाख पहन कर नृत्य करना व अन्य कार्यों से अपना गुज़ारा करते है। यह दिखाया जाता है की वह पत्नी पाने के लिए मानवी तस्करी की किसी भी हद्द तक जाने के लिए तैयार होते है।

एक रइस पिता रामचरण अपने पाँच बेटों के लिए कलकी नाम की एक जवान लड़की ढूंड निकालता है जो गाँव से कुछ ही दूर रहती है और उसे उसके पिता से खरीद लेता है। उसकी शादी पांचो बेटो से करवा दी जाती है। सप्ताह की हर रात उसे एक बेटे के साथ गुज़ारनी पड़ती है और यहाँ तक की उसका ससुर भी उसके साथ हर हफ्ते एक रात बिताता है। सभी बेटों में केवल सबसे छोटा बेटा ही उसे सम्मान व प्यार से संभालता है।

जब जलन के चलते छोटे बेटे को उसके भाई मार देते है और एक घरेलु नौकर की मदद से भाग निकलने की योजना खतरनाक ढंग से बर्बाद हो जाती है, कलकी अंतर-जातीय झगडो व बदले का एक मोहरा बन जाती है। उसे गाय के तबेले में खूंटे से बाँध कर रात पर रात सामूहिक बलात्कार किया जाता है। फ़िल्म का अंत एक उम्मीद पर होता है जब वह एक लड़की का गर्भधारण करती है और गाँव के पुरुष उसकी और उसकी होने वाली बेटी के हक के लिए एक दूसरे की जान लेते रहते है।

## पात्र
* ट्यूलिप जोशी - कलकी।
* सुधीर पांडे - रामशरण।
* सुशांत सिंह - सूरज।
* विनम्र पंचारिया - रघु।
* आदित्य श्रीवास्तव - रघु का चाचा।
* पीयूष मिश्रा - जगन्नाथ।
* मुकेश भट्ट - रघु का बड़ा भाई।
* पंकज झा - राकेश।
* संजय कुमार - ब्रिजेश

## सन्दर्भ

## बाहरी कड़ियाँ

श्रेणी:भारतीय फ़िल्में
नीड़ फॉर स्पीड: मोस्ट वांटेड

***नीड़ फॉर स्पीड: मोस्ट वांटेड*** ( या संक्षेप में ***एनएफ़एस: एमडब्ल्यू*** ) एक रेसिंग वीडियो गेम है जिसका विकास इए कनाडा व प्रकाशन इलेक्ट्रॉनिक आर्ट्स द्वारा किया गया है। यह *नीड़ फॉर स्पीड* शृंखला का नौवां खेल है। गेम में स्ट्रीट रेसिंग पर आधारित गेमप्ले है जिसमें *नीड़ फॉर स्पीड: अंडरग्राउंड* शृंखला के कुछ बदलाव करने के तरीके शामिल किए गए है। इस गेम की अगली कड़ी *[[नीड़ फॉर स्पीड: कार्बन]]* है जो इसकी कहानी आगे ले जाती है और इसके भी आगे *[[नीड़ फॉर स्पीड: वर्ल्ड]]* है जिसमें रॉकपोर्ट व पाल्मोंट दोनों शहर धमिल किया गए है जिसके आधार पर यह *मोस्ट वांटेड* व *कार्बन* दोनों का अगला भाग बन जाता है।

## बाहरी कड़ियाँ
* अधिकृत वेबसाइट #1
* अधिकृत वेबसाइट #2

श्रेणी:वीडियो गेम
क्रायसिस

***क्रायसिस*** () काल्पनिक विज्ञान पर आधारित प्रथम-व्यक्ति शूटर गेम है जिसका विकास क्रायटेक (फ्रैंकफर्ट, जर्मनी) द्वारा व प्रकाशन इलेट्रानिक आर्ट्स व माइक्रोसॉफ्ट विंडोज़ द्वारा नवंबर २००७ में किया गया है। यह इस नाम की खेल तिकड़ी का पहला गेम है। एक अलग गेम *क्रायसिस वॉरहेड* को १२ सितंबर २००८ को रिलीज़ किया गया था और यह *क्रायसिस* की घटनाओं को एक अलग दृष्टिकोण से दिखाता है। *क्रायसिस*, *क्रायसिस वॉरहेड* और एक मल्टीप्लेयर एक्सपांशन पैक *क्रायसिस वॉर्स* को *क्रायसिस मैक्ज़िमम एडिशन* के अंतर्गत एक साथ ५ मई २००९ को रिलीज़ किया गया। *क्रायसिस* को अपने ग्राफिकल डिज़ाइन के लिए काफ़ी सराहा गया है (जो काफ़ी उच्च हार्डवेयर आवश्यकताओं का उपयोग करता है)।

## सन्दर्भ

## बाहरी कड़ियाँ
* क्रायसिस: इए गेम्स का अधिकृत क्रायसिस जालस्थान
* क्रायसिस: इए यूके वेबसाइट

श्रेणी:वीडियो गेम
फ़ार क्राई

***फ़ार क्राई*** () एक प्रथम-व्यक्ति शूटर गेम है जिसे क्रायटेक स्टूडियोज़ द्वारा विक्सित व माइक्रोसॉफ्ट विंडोज़ द्वारा २३ मार्च २००४ को प्रकाशित किया गया है। *फ़ार क्राई* की रिलीज़ के शुरूआती चार महीनों में ही ७३०,००० प्रतियाँ बिक गई थी। इसे आलोचकों द्वारा काफ़ी सराहा गया है। इसकी कई अगली कड़िय, नई कड़ियाँ व एक फ़िल्म बनाई जा चुकी है।

## सन्दर्भ

## बाहरी कड़ियाँँ
* 

श्रेणी:वीडियो गेम
वामपन्थी राजनीति

[thumb|230px|[चेक गणराज्य में श्रमिक संघों द्वारा आयोजित मजदूरों के हक़ों के समर्थन में एक बाईं-तरफ़ा जलूस]]
**वामपन्थी राजनीति** (left-wing politics या leftist politics) राजनीति में उस पक्ष या विचारधारा को कहते हैं जो समाज को बदलकर उसमें अधिक आर्थिक और जातीय समानता लाना चाहते हैं।  इस विचारधारा में समाज के उन लोगों के लिए सहानुभूति जतलाई जाती है जो किसी भी कारण से अन्य लोगों की तुलना में पिछड़ गए हों या शक्तिहीन हों। राजनीति के सन्दर्भ में 'बाएँ' और 'दाएँ' शब्दों का प्रयोग फ़्रान्सीसी क्रान्ति के दौरान शुरू हुआ। फ़्रांस में क्रान्ति से पूर्व की एस्टेट जनरल (Estates General) नामक संसद में सम्राट को हटाकर गणतन्त्र लाना चाहने वाले और धर्मनिरपेक्षता चाहने वाले अक्सर बाई तरफ़ बैठते थे। आधुनिक काल में समाजवाद (सोशलिज़म) और साम्यवाद (कम्युनिजम) से सम्बन्धित विचारधाराओं को बाईं राजनीति में डाला जाता है।

## इन्हें भी देखें
* दक्षिणपन्थी राजनीति

## सन्दर्भ

श्रेणी:समाज
श्रेणी:राजनीतिक विचार
*
दक्षिणपन्थी राजनीति

राजनीति में **दक्षिणपंथी राजनीति** (right-wing politics या rightist politics ) उस पक्ष या विचारधारा को कहते हैं जो सामाजिक स्तरीकरण या सामाजिक समता को अपरिहार्य, प्राकृतिक, सामान्य या आवश्यक मानते हैं। 

## विवरण
आम तौर से इस पक्ष के समर्थक समाज की ऐतिहासिक भाषा, अर्थ-व्यवस्था और धार्मिक पहचान को रखने की चेष्टा करते हैं। पारम्परिक समाजों में अक्सर लोगों में वर्गीकरण और श्रेणीकरण नही होता है और दाईं राजनीति में प्राकृतिक नियम की दलील देकर ऐसे वर्गीकरणों को जारी रखने का समर्थन नही किया जाता है। राजनीति के सन्दर्भ में 'बाएँ' और 'दाएँ' शब्दों का प्रयोग फ़्रान्सीसी क्रान्ति के दौरान शुरू हुआ। फ़्रांस में क्रान्ति से पूर्व की एस्टेट जनरल (Estates General) नामक संसद में सम्राट को हटाकर गणतंत्र लाना चाहने वाले और धर्मनिरपेक्षता चाहने वाले अक्सर बाई तरफ़ बैठते थे। आधुनिक काल में पूँजीवाद से सम्बंधित विचारधाराओं को अक्सर दाईं राजनीति में डाला जाता है।

## इन्हें भी देखें
* वामपंथी राजनीति

## सन्दर्भ


श्रेणी:समाज
श्रेणी:राजनीतिक विचार
कोशिकांग

जिस प्रकार शरीर के विभिन्न अंग भिन्न-भिन्न कार्य करते हैं, उसी प्रकार कोशिका के अन्दर स्थित संरचनाएँ विशिष्ट कार्य करती हैं। अतः इन संरचनाओं को **कोशिकांग** या **अंगक** (Organelle) कहते हैं। उदाहरण के लिये, माइटोकांड्रिया या सूत्रकणिका कोशिका का 'शक्तिगृह' (power house) कहलाता है क्योंकि इसी में कोशिका की अधिकांश रासायनिक ऊर्जा उत्पन्न होती है।

विभिन्न्न कोशिकांग निम्नलिखित हैं।

1. कोशिका झिल्ली- प्रत्येक कोशिका में सबसे बाहरी अंग कोशिका झिल्ली होता है। यह जीवित और अर्ध पारगम्य झिल्ली है। इससे होकर कुछ ही पदार्थों का आवागमन संभव है अतः इसे चयन  पारगम्य  झिल्ली कहा जाता है। इलेक्ट्रॉनिक सूक्ष्मदर्शी से देखने पर यह दोहरी परत मालूम पड़ती है इसमें एक परत लिपिड और दोनों और प्रोटीन की दो परतें होती है। यह कोशिका की आकार निश्चित रखने में मदद करता है एवं इसे यांत्रिक सहारा प्रदान करता है। यह लेख मै रियल मे टू फोन से गूगल वॉइस टाइपिंग द्वारा लिख रहा हूं अतः कुछ अशुद्धियां हो सकती हैं।
~सबसे छोटा कोशिकांग:-राइबोसोम-जिसका निर्माण केन्द्रिका द्वारा किया जाता है।
-सबसे बड़ा कोशिकांग :-क्लोरोप्लास्ट(हरितलवक) तथा द्वितीयक बड़ा कोशिकांग:-माईट्रोकोंड्रिया।

## बाहरी कड़ियाँ

* Tree of Life Eukaryotes

श्रेणी:कोशिका संरचना
*
क्राइमियाई ख़ानत

thumb|230px|सन् १६०० ईसवी में क्राइमियाई ख़ानत (नारंगी रंग में)
**क्राइमियाई ख़ानत** (क्राइमियाई तातारी: , क़िरीम ख़ानलिग़ी; अंग्रेज़ी: Crimean Khanate) एक ख़ानत थी जिसपर सन् १४४१ से १७८३ ईसवी तक क्राइमियाई तातार लोगों का राज रहा था। इसके ख़ान शासक तोक़ा तैमूर के वंशज थे जो स्वयं जोची ख़ान का तेहरावाँ पुत्र और मंगोल साम्राज्य के संस्थापक चंगेज़ ख़ान का पोता था। सुनहरा उर्दू नामक ख़ानत के अंत होने पर जितनी भी तातार ख़ानतें उभरीं उनमें से क्राइमियाई ख़ानत ही सबसे दीर्घायु थी। इसका राज आधुनिक युक्रेन के क्राइमिया प्रायद्वीप और उसके कुछ पड़ोसी इलाक़ों पर था। जब तुर्की से उभरकर इस पूरे क्षेत्र में उसमानी साम्राज्य शक्तिशाली बना तो क्राइमियाई ख़ानत उसके अधीन एक राज्य बन गया और उसके द्वारा सुरक्षित रखा जाने लगा। उसमानी सुल्तान क्राइमियाई ख़ानों के साथ अधीन राजाओं जैसा बर्ताव कम और दोस्त जैसा बर्ताव ज़्यादा करते थे। १८वीं सदी में रूसी साम्राज्य के उभरने पर इसकी ज़मीनों पर रूस ने क़ब्ज़ा कर लिया और ख़ानत का अंत हो गया।

## इन्हें भी देखें
* तातार लोग
* जोची ख़ान
* सुनहरा उर्दू
* ख़ानत

## सन्दर्भ


श्रेणी:यूरोप का इतिहास
श्रेणी:रूस का इतिहास
श्रेणी:मंगोल इतिहास
श्रेणी:युक्रेन का इतिहास